বাণিজ্যমন্ত্রী সাংবাদিকদের বলেন, ‘আপনারা আপনাদের মতো লিখে যান, কিন্তু সঠিকভাবে লেখেন। ঘটনা সত্য হলে আমরা এই আইন করেও আপনাদের থামাতে পারব না। আমার এখানে আইসেন, আপনারা কোনটা জানতে চান—আমি দেখিয়ে দেব। শঙ্কার কোনো কারণ নেই।’ বাণিজ্যমন্ত্রী বলেন, ‘ধরেন, ভারত চাল রপ্তানি বন্ধ করেনি, কিন্তু আপনারা যদি লেখেন যে ভারত বন্ধ করেছে এবং এ খবরে ব্যবসায়ীরা দাম বাড়িয়ে দেয় এবং জনগণ কষ্ট পায়—তাহলে আমরা কী করব?’ বাণিজ্যমন্ত্রী বলেন, ‘আগের আইসিটি অ্যাক্ট বিএনপির সময়ে করা ছিল। যেখানে অনেক বিষয় অস্পষ্ট ছিল। নতুন আইনে বিষয়গুলো আরো স্পষ্ট করা হয়েছে। তাই আমি মনে করি না, এতে সাংবাদিকদের বাকস্বাধীনতার খর্ব হবে কিংবা তাঁদের কর্মকাণ্ডে ব্যাঘাত সৃষ্টি হবে।’